b'\n_START_ARTICLE_\nKauppatori (Jyv\xc3\xa4skyl\xc3\xa4)\n_START_PARAGRAPH_\nKauppatori on Jyv\xc3\xa4skyl\xc3\xa4ss\xc3\xa4 Harjun kaupunginosassa sijaitseva tori. Aukio sijaitsee keskustan pohjoispuolella ja rajautuu Lyseonkatuun, Yliopistonkatuun sek\xc3\xa4 V\xc3\xa4in\xc3\xb6nkatuun sek\xc3\xa4 luoteessa suoraan asuinkortteliin. Kauppatorin keskell\xc3\xa4 sijaitsee kuvanveist\xc3\xa4j\xc3\xa4 Veikko Hirvim\xc3\xa4en veist\xc3\xa4m\xc3\xa4 vuonna 1989 paljastettu veistos Torikuningas. Torin lounaislaidalla sijaitsee liikerakennus, jossa toimi vuoteen 2008 saakka Jyv\xc3\xa4skyl\xc3\xa4n kauppahalli. My\xc3\xb6s Harjun kaupunginosaa vastaavan kaupungin tilastoalueen nimi on torin mukaan Kauppatori.'